KLUBI 700
"Te kas saate uue insuldi või infarkti."
Need olid arsti sõnad Charlottele tavapärase arstliku kontrolli käigus.
Ta vererõhk oli visanud 134 pealt 234 peale.
ja ta koges peagi kehavälist kogemust,
millest sai taevalik kogemus.
Nad andsid hädakutsungi ja jooksid siis mu juurde.
Hõljusin oma keha kohal ja nägin,
kuidas nad tegid mulle kunstlikku hingamist
ja kuidas kõik õed olid mu ümber.
Samas aga tundsin kõige imelisemat lillelõhna,
mida olin eales tundnud.
Siis aga kuulsin muusikat.
Avades silmad, teadsin täpselt, kus ma olen.
Teadsin, et olen taevas.
Charlotte käis 2019. aastal
tavapärases arstikontrollis kardioloogi juures,
kui ta vererõhk hüppas 234 peale.
Arst ütles, et ma ei saa koju, vaid nad jätavad mu haiglasse,
sest see vererõhk vajas alla toomist.
See pidi saama normi.
Ta ütles, et saan kas uue insuldi või infarkti.
Mind viidi palatisse
ja mulle hakati tilgutit panema, et saada vererõhk alla.
Charlotte abikaasa Danny oli seal,
kui medpersonal ta naise kallal toimetas.
Korraga aga anti hädakutsung ja kõigil hakkas väga kiire.
Nad hakkasid ta kallal toimetama
ja ma polnud kindel, kas mul on enam naist, keda koju viia.
Charlotte hakkas Dannyle erinevaid asju kirjeldama.
Ta rääkis mulle lilledest,
kuigi seal palatis polnud ju mingeid lilli.
Siis mõistsin, et ta pole meiega meie maailmas.
Charlotte süda seiskus
ja ta oli järgmised 11 minutit kliiniliselt surnud.
Hõljusin oma keha kohal.
Nägin Dannyt nurgas seismas.
Nägin kõiki medõdesid enda ümber.
Tegin silmad lahti ja nägin end ümbritsevat ilu.
Nägin puid ja rohtu.
Ja kõik oli ümbritsetud muusikast,
sest taevas ülistab ju kõik Jumalat.
Ma ei suuda isegi kirjeldada teile, milline taevas välja näeb,
sest see ületab me kujutlusvõime miljoneid kordi.
Charlotte ütleb, et inglid juhtisid ta taevasse.
Seal pole mingit hirmu - ainult puhas rõõm.
Kui inglid võtavad üle, pole enam mingit hirmu.
Taevakoju minek on puhas rõõm.
Seejärel hakkas Charlotte tundma ära varem surnud pereliikmeid.
Nägin seal nii oma ema kui isa.
Nägin oma õde.
Nägin taamal erinevaid pereliikmeid.
Nägin tuntud jumalasulaseid Piiblist.
Keegi neist ei näinud vana ega haige välja.
Keegi ei kandnud ka prille.
Nad nägid välja kui 30-aastased.
Samas on Piiblis öeldud,
et me tunneme seal üksteist ära sellistena nagu me olime.
Ma tundsin nad ära, isegi, et neil olid uued ihud.
Nad nägid imelised välja.
Järgnevalt nähtu aga šokeeris Charlottet.
Mu ema-isa taga olev valgus oli nii ere,
et ma ei suutnud isegi vaadata seda.
See oli nii ere,
aga samas teadsin, et see on mu taevane Isa.
Seejärel nägin üht väikelast.
Ma ei saanud aru, kes ta on,
kuniks kuulsin mu taevast Isa ütlemas mulle:
"See on sinu laps."
Olin kunagi 5,5 kuud raske, kui mu rasedus katkes.
Mäletan, kuidas nad hoidsid seda loodet oma käes
ja ütlesid mulle: "Charlotte, see on poiss."
Kuid siis oli kõik läbi.
Nii et kui ma siis nägin seda väikelast,
küsisin: "Jumal, kuidas see on võimalik?"
Ta ütles: "Ma jätkan tema kasvatamist,
kuid samas siin puudub aeg, sest tegu on igavikuga."
Nii oli 48 aastat hiljem me poeg endiselt väikelaps.
Siis aga otsustas Jumal näidata talle veel ühte asja.
Jumal viis mu põrgusse.
Vaatasin alla ja see sealt tulev lõhn ja roiskunud liha...
See on see, kuidas seal lõhnas.
Karjed.
Olles just näinud taeva ilu ja täiust ning seejärel põrgu kohutavust...
see oli peaaegu talumatu.
Jumal ütles: "Ma näitan seda sulle selleks,
et öelda, kui osa inimesi ei muuda oma elu ja teid,
siis see on see, kus nad omadega lõpetavad."
Kuulsin oma Isa ütlemas: "Sul on aega,
et minna tagasi ja jagada sellest."
Sama kähku, kui Charlotte oli läinud taevasse,
tuli ka ta vaim tagasi ta ihusse.
Tundsin, kuidas mind tõmmati tagasi mu ihusse.
Ma tundsin valu ja kurbust, mida ennist polnud tundnud.
Danny ütles, et ajal, mis arstid kohale jooksid,
olla ma pilgutanud üht silma
ja sel hetkel ta teadis, et saab mu siiski endaga koju viia.
Charlotte taastus täielikult ja sai 2 nädala pärast haiglast koju.
Ta on sellest ajast peale jaganud oma lugu
nii avalikel üritustel, kui kellega iganes ta kokku puutub.
Inimesed vajavad lootust.
Nad peavad teadma, et "seal kusagil" tõesti on midagi.
Nad tahavad teada, et kõik on hästi.
Mul on olnud eesõigus juhtida inimesi Jeesuse juurde
nagu Ta on mul palunud seda teha.
Jumal on andnud meile Jeesuse nimel kogu oma meelevalla.
Mitte seetõttu, kes meie oleme.
Jumal on tõotanud meile, et nii on,
sest Jeesus on läinud taevasse valmistama meile eluaset.
Taevas on enamat, kui suudate ettegi kujutada.
Võin vaadata teile otse silma
ja väita täie kindlusega, et taevas on päriselt olemas.
Taevas on päriselt olemas.
Taevas on reaalne koht,
mille Jumal on valmistanud neile, kes Teda armastavad.
Las ma küsida su käest midagi väga olulist.
On su asjad Jumalaga korras?
Sest kui pole, siis palun sea need täna korda,
pöördudes Ta poole.
Kui su elus on asju, mille osas tead, et need pole õiged,
siis lihtsalt pöördu Jumala poole,
öeldes: "Jumal, ma teen neid asju, kuigi ei tahaks neid teha.
Need ei meeldi mulle ja veel vähem meeldivad need Sulle.
Tahan seada oma asjad korda Su ees."
Osad teist kuulevad üldse esimest korda,
et taevas on olemas.
Kuid ka põrgu on olemas.
Kuid su jaoks on häid uudiseid - on olemas Päästja.
Jumal ise on meie päästeks.
See on see, mida Mooses kuulutas,
et Jumal ise toob ohvri kõigi inimeste eest läbi aegade.
Kõik, mida vaid tegema pead, on uskuma sellesse.
Osad teist on küll kunagi Jeesuse vastu võtnud,
kuid mis iganes põhjustel Talle selja pööranud,
minnes oma teed ja ajades oma asja.
Te ei käi enam kirikus ega ela kristlikku elu.
Kuid teiegi jaoks on uks valla.
Tähendamissõna kadunud pojast on just teie jaoks,
et anda teile lootust, et teil on võimalus tagasi tulla
ja te pole kunagi liiga kaugel Jumalast.
Kadunud poeg jõudis õigele arusaamisele.
Jõudke siis teiegi, mõistes, et tahate veeta igaviku koos Jumalaga
Kuid siis on veel üks punt,
kes te küll käite kirikus, kuid kes te elate kahepalgelist elu.
Te teete asju, mille osas teate, et need on valed.
Olete lasknud oma lihalikul loomusel võtta võimust,
elades selle mõjutuste all.
Kes iganes teeb pattu, on patu ori.
Jeesus ise ütles seda.
Seetõttu vajate, et Jeesus ise murraks selle patu sidumise,
et võiksite taas omada oma vaimus elu.
Te ei peaks tahtma elada enam päevagi,
kus te pole õige Jumala ees
ja te teate seda isegi.
See sõnum on teile.
Järgnev palve võib olla teile.
Te võite pöörduda just täna ja jätta need lood selja taha,
öeldes: "Jumal, tahan Sind.
Tahan Sinu õigust, rõõmu ja rahu.
Ma ei taha seda, mida maailm pakub, vaid ma tahan Sind."
Nii et, kes iganes sa ka poleks -
kui kuuled sellest esimest korda, halleluuja!
Kui oled koju naasev "kadudnu poeg", halleluuja!
Inglid rõõmustavad iga pöördunud patuse üle.
See on sinu jaoks,
mistõttu kummarda oma pea palveks ja palume ühe lihtsa palve.
Jumal aga teeb kõik ülejäänu.
Jeesus.
Ütle häälega Ta nimi välja - Jeesus,
ma tulen Su ette
ja tahan seada oma asjad korda Su ees.
Tahan pöörduda kõigist neist halbadest asjadest,
mida ma teen.
Tahan paluda andeks Su käest.
Kuid ma tahan ka pöörduda neist asjadest
ja mitte teha neid enam.
Nii et Issand, tule mu südamesse.
Muuda mind uueks ja taasta mu päästerõõm.
Lase mul teada, et kui ka peaksin täna surema,
veedaksin kogu igaviku koos Sinuga.
Jeesus, ma tahan Sind.
Tahan Sind oma ellu ja südamesse.
Tahan, et Su hingeõhk elustaks mind.
Tahan teada, et oled siin ja oled kuulnud mu palvet,
vastates sellele täna.
Ole nüüd minuga.
Ma pöördun Sinu, kui oma Päästja poole,
Jeesuse nimel, aamen.
Isa, palun kõigi palvetajate pärast, et täidaksid neid oma armastusega
ja kirjeldamatu rõõmuga.
Las nad näha Su au.
Las nad kogeda, et oled kuulnud nende palvet.
Et oled tulnud nende ligi ja oled nende Päästja.
Tee seda Issand, sest palume seda Sinu nimel.
Aamen ja aamen.
Kui palvetasid koos minuga, palun su käest veel ühte asja.
Võta TV7'ga ühendust
ja anna meile teada, kui palusid Jeesuse oma südamesse.
Kuulsime ennist enneolematust tervenemisest.
Naisest, kes oli 11 minutit surnud,
kuid kes 2 nädalat hiljem kõndis haiglast koju.
Pääste on nii palju enamat, kui vaid pattude andestus.
See kätkeb endas ka iga füüsilise vajaduse tervendamist.
See sama ime, millest Charlotte osa sai,
võib saada osaks ka sulle, kui vaid usud.
Kui sul on usku, et võid saada oma patud andeks,
on sul ka kogu vajaminev usk, et saada terveks.
Nii palume ka nüüd Terryga spetsiaalselt su tervenemise pärast.
Enne seda aga mõned tunnistused juba vastatud palvetest ja imedest.
Portlandist pärit Shirleyl oli pea 7 aastat pahkluude põletik.
Siis aga kuulis ta Terryt me saates ütlemas:
"Ma ei tea, mis olukord on,
aga te jalad ja pahkluud on ebastabiilses seisus,
mistõttu jalatsite jalgapanemine ja kõndimine on paras väljakutse.
Jumal tervendab teid just praegu ja kõik asjad loksuvad paika,
nii et saate jälle normaalselt käia."
Shirley võttis selle usus vastu ja ajas end püsti,
olles sellest ajast saati terve.
Bensonist pärit Pamela kukkus väga pahasti ja murdis kaela.
Nii kannatas ta üle 32 aasta tõsiste valude käes.
Kuid vaadates kord me saadet, kuulis ta Gordonit ütlemas:
"Kellelgi on tõsine kaelavigastus,
kuid Jumal tervendab kõige väiksemadki detailid te kaelas."
Pamela võttis selle sõna vastu ja valu kadus.
Peale seda läks aga arstile,
kus kõikide piltide-analüüside põhjal polnud vigastusest jälgegi
ja kõik ta luud-lülid olid täiuslikult paranenud.
Halleluuja! See on üks märkimisväärne ime!
32 aastat valusid ja siis Jumala hetkeline tervendamine.
Usk on tegu.
See on tegusõna, mis nõuab usutegu.
Seetõttu pane oma käsi selle koha peale oma ihus,
mis vajab tervenemist.
Kui sul on kaelavalu,
pane oma käsi kaela peale ja me palvetame su eest.
Piiblis on öeldud, et kus 2-3 inimest on ühel meelel koos,
siis mida iganes nad paluvad, see sünnib neile
Isa poolt, kes on taevas.
Jeesus ise ütles nii.
Nii et me Terryga oleme need 2-3,
sa ole see, kes usub ja Jumal on see, kes puudutab.
Oleme sinuga ühel meelel ja Jumal teeb kõik ülejäänu.
Issand, kui inimesed puudutavad neid kehaosi, mis vajavad tervenemist,
siis me palume, et sirutaksid oma käe ja saadaksid korda imesid.
Tervenda seljad, kaelad, õlad, põlved, pahkluud, jalad, varbad.
Kõik, kus on põletik, valu ja vigastused.
Ole terve ja vaba Jeesuse nimel!
Kellelgi on üha arenev tõsine nägemise kaotus,
aga täna sa saad terveks ja asjad arenevad paremuse suunas.
Jumal tervendab su, su nägemine taastub
ja sa saad Jeesuse nimel täiesti terveks.
Keegi Melda on pannud parema käe oma kaela peale.
Jumal tervendab su kaela ja lööb su lülisamba sirgeks,
tervendades kõik, mis avaldab mõju su kaelas.
Kõik lihased ja kõõlused.
Ole terve ja vaba Jeesuse nimel, tehes midagi, mida enne ei suutnud.
Tundsid, kuidas see läbistas su ihu.
See on Jumala võidmine
ja Ta täidab sind oma kirjeldamatu rõõmuga.
Liiguta oma kaela ja näe, et oled saanud terveks.
See häda aga ei tule enam kunagi tagasi.
Ma ei tea, kas tegu on sama inimesega,
aga kellelgi on veel olnud tõsine kukkumine,
mis on viinud te lõualuu paigast.
Kogete pidevat valu ega saa süüa, mida sooviksite.
Jumal aga tervendab teid, seades kõik oma õigesse kohta.
Olete terve Jeesuse nimel.
Kellegi operatsioonist lähtuv arm pole korralikult paranenud.
See on väga tundlik ega tohi saada päikesevalgust.
Jumal aga suudab tervendada selle.
Ta puudutab seda armi just praegu.
Teie aga lihtsalt uskuge.
Te pole siiani uskunud ega pannud oma kätt selle peale,
aga Jumal nimetab teid just praegu,
öeldes: "Ma tervendan selle armi just praegu."
Olge terve, Jeesuse nimel ja olgu te nahk tänasest alates terve!
Issand, me täname Sind, et tulid.
Täname ettekuulutuse eest,
et Sinust saab me Päästja, Tervendaja ja Taastaja.
Meil pole isegi sõnu,
aga me palume,
et annaksid meile rahu neil rahututel aegadel.
Anna meile oma rahu
ja kindlat teadmist, et me tulevik on Sinu kätes
ja see tulevik on koos Sinuga taevas.
Tee seda Issand, sest palume seda Jeesuse nimel.
Aamen.
Me usume palve väesse ja püsivasse palvesse.
Kui vajad tervenemist või mida iganes muud,
siis võta meiega ühendust ja me palvetame rõõmuga su eest.
Kui oled tervenenud, anna sellestki teada
ja kui vajad tervenemist, oleme siin, et paluda su eest.
Lisa sai beebina imekombel terveks
ja elas ka hilisemas elus üle postipommi plahvatuse.
Joel Osteeni õde Lisa liitub meiega peagi.
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi on elu kuidagi tühi. Midagi on nagu puudu.
Vaid Jumal saab anda me elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata "Klubi 700" saadet.
Sündinud halvava haigusega,
tabatud postipommi poolt
ja läbinud aastatepikkuse ravi viljatuse suhtes.
Lisa Osteen Comes on olnud mitmeid kordi maha surutud,
kuid mitte kunagi alla andnud.
Kuidas ta siis on püsima jäänud ja mida nende valude sees õppinud?
Lisa Osteen Comes on raamatute autor
ja üks Lakewoodi koguduse pastoritest
koos oma venna John Osteeniga.
Lisa teab, mida raskused tähendavad.
Ta kannatas viljatuse tõttu 8 aastat, enne, kui ta palved said vastatud.
Kõik need aastad, mil me ei näinud midagi,
oli Jumalal siiski plaan.
Ta tegutses telgitagustes meie heaolu nimel,
kinkides meile lapsed, kes olid just meie jaoks mõeldud.
Oma raamatus "See on teel",
julgustab Lisa meid usaldama Jumalat
teadmises, et me vastused on teel.
Tere tulemast me saatesse
üks Lakewoodi koguduse pastoritest Lisa Osteen Comes!
Nii tore, et olete täna meiega.
Suur tänu Terry! On au olla siin.
Saite beebina imekombel terveks. Rääkige sellest lähemalt.
Sündisin ühe tõsise haigusega, mis sarnanes ajuhalvatusele.
Arstid ütlesid, et ma ei hakka kunagi käima ega rääkima.
Mu pastoritest vanematele oli õpetatud,
et imede aeg on möödas ja Jeesus ei tervenda enam täna.
Kuid mul on nii hea meel,
et mu isa võttis eest nö traditsioonilised prillid
ja hakkas ise põhjalikumalt Piiblit uurima,
nähes seal tervendavat Jumalat.
Nähes, kuidas Jeesus tervendas ja vabastas kõikjal, kus Ta käis.
Ja siis ta luges, et Jeesus on see sama eile, täna ja igavesti.
Ta silmad avanesid
ja nii palusid nad emaga üht tervenemisimet mu ellu.
Hakkasin sellest hetkest alates paranema,
olles 1-aastaseks saades täiesti terve.
Jumal tegi mu elus suure ime,
kuna mu vanemad ei nõustunud alla andma,
vaid hoidsid kinni Jumala Sõnast ja selles peituvast tõest.
Inimesed võivad väliselt arvata, et teil on nii ilus ja lihtne elu
ja mida ka te kannatustest teate.
Kuid te olete kogenud nii mõndagi.
Nagu näiteks seda, kui üks päev üht pakki avasite ja...
Mis juhtus?
Arvasin, olin saanud vanematelt paki.
Nad saatsid meile sageli kingitusi,
nii et tookordki tuli postiga üks kingakarbi-suurune pakk.
Ma ei mõelnud suurt palju midagi,
arvates, et seal sees võivad olla kas kassetid, raamatud vms.
Kuid ma ei unusta kunagi,
kuidas kui eemaldasin pakilt viimase teibiriba,
kuidas see pakk plahvatas mu süles.
Mul polnud aimugi, et olin avanud postipommi.
See plahvatas mu süles,
kuid tänu Jumala hoidmisele mitte mu pihta, vaid minust kõrvale.
Jah, see kahjustas mu nahka ja ma sain vigastusi,
viibides 13 päeva haiglas.
Huvitav aga on see,
et kui see juhtus, siis arvasin, et suren.
Samas oli mul täielik rahu ja ma lihtsalt küsisin:
"Jumal, kas nüüd ongi kõik? Kas täna on see päev, kui suren?"
Niipea, kui olin seda küsinud,
sain korraga aru, et ma polnud enam oma kohal,
vaid olin lennanud toolist 1,5 m kaugusele.
Ometi olin elus.
Pikk jutt lühikeseks - ma oleks pidanud saama surma,
sest selles pommis olid erinevad naelad ja muud asjad,
mis oleks võinud mulle ikka tõsiselt viga teha.
Kuid Jumal hoidis mu elus ja tervendas mu.
Samas pean tõdema,
et peale seda juhtumit tuli tohutu hirm mu üle.
Ma ei tahtnud enam kuhugile minna,
sest hirm muudkui ütles mulle, et midagi halba võib juhtuda.
Nii pidin otsustama, kas lasen hirmul end tagasi hoida
või usun Jumala Sõnasse, mis ütleb,
et Jumal pole andnud meile hirmu vaimu,
vaid armastuse, väe ja selge meele vaimu.
Otsustasin teha need julged ususammud
ja minna kodunt välja, minna tagasi tööle
ja elada normaalset elu.
Sest see on Jumala plaan me elude suhtes,
et miski ei hoiaks meid tagasi elamast välja seda imelist plaani,
mis Tal on igaühe me jaoks.
Vahel võib juhtuda asju, mis on täiega me kontrolli alt väljas,
luues tunde, et me ei suuda teha kõike, mida tahaks.
Olite 20'ndates, kui elasite üle soovimatu abielulahutuse.
Lisaks sellele veel aastatepikkune viljatuse teema.
Mis aitas teid neist rasketest aegadest läbi?
Need olid tõesti rasked ajad.
Olin peale lahutust täiesti maatasa ja täiega masendunud.
See oli väga, väga raske aeg.
Kuid tänu Jumalale mu pere toetuse ja Jumala Sõna eest!
Jumala Sõna võib olla sellistel aegadel su parim sõber.
Nii hoidsingi vaid sellest kinni.
Ühtlasi käisin jätkuvalt kirikus,
uskudes, et Jumal pöörab selle olukorra heaks.
Jumal tõesti tervendas mu murtud südame.
Jah, see oli üks protsess.
Samas andis Ta mulle tol ajal uue raja, mida mööda minna.
Hakkasin aitama inimesi, kes läksid läbi samast olukorrast.
Ühtlasi hakkasin õpetama Piiblit.
Vaadates tagasi sellele ajale oma elus,
siis Jumal ainuüksi ei tervendanud ja taastanud mind,
aga Ta lennutas mu ka jumalariigi töösse
ja ma hakkasin jutlustama.
Kuid Jumal õnnistab meid ka topelt me vaeva eest.
Nii kinkis ta mulle ka imelise abikaasa, kellega olen olnud abielus 31 aastat.
Imeline!
Kõik täna jagatu on vaid väike osa kõigest,
aga Lisa raamat "See on teel"
julgustab mitte loobuma oma unistustest ja palvetest.
Raamat on tellitav internetist.
Suur tänu Lisa selle julgustava sõnumi ja te raamatu eest
ning selle eest, et olite meiega!
Me saade jätkub peale pausi, nii et jääge meiega!
Tere! Kas see asi töötab?
Tere lapsed!
Kas teile mängud meeldivad?
Või asjade avastamine?
Meeldivad või?
Siis meeldib teile ka see!
Uus tasuta "Superraamatu" piibliäpp,
kus mängida mänge, vaadata videosid,
leida vastuseid oma küsimustele ja palju enamatki veel.
Uus tasuta "Superraamatu" piibliäpp.
Nagu enamus lastel,
oli ka Linal palju küsimusi ja seda eriti veel Jumala kohta.
Kuid ta lähipere ei osanud neile vastata.
Kes siis lõpuks rääkis Linale, mida ta igatses kuulda?
Ta räägib sellest kohe ise.
10-aastast Linat ja ta venda kasvatab nende vanaema,
kuna Lina ema töötab pere toetamiseks kaugel kodust.
Veel hiljaaegu olid nad kõik budistid.
Kummardasin koos vanaemaga ebajumalate kujusid,
põletasin suitsutusrohtusid
ja palvetasin oma surnud esivanemate poole.
Kuid kõige selle keskel oli Linal siiski küsimusi.
Mõtlesin alati,
et kui Jumal on päriselt olemas, siis miks ma Teda ei näe?
Mõtlesin, kus Ta elab?
Kord vahetult enne koroona-kriisi
kutsuti Lina koos vennaga vaatama "Superraamatut".
Moosese lugu puudutas täiega mu südant,
sest ta lõi Jumala abiga mere kahte lehte.
See oli üks imeline lugu!
Nii hakkasin uskuma, et Jumal on hea ja aitab inimesi, kui nad Teda paluvad.
Peale selle loo vaatamist
palus Lina õpetaja juhtimisel palve, et saada kristlaseks.
Palun igal hommikul oma venna ja sõprade eest,
et nad võtaks vastu hea sõnumi Jeesusest.
Mida hullemaks koroona pandeemia Kambodžas muutus,
seda raskem oli Lina vanaemal oma lapselapsi toita.
Kuid siis Lina palvetas, et Jeesus aitaks neid.
Nii tõi ühing Orvu Tõotus meile toidupakke ja riisi.
Tean täna täie kindlusega, et Jumal kuulis mu palvet.
Siin on Lina vanaema Ree.
Tänu Jumalale, et aitasite mu lapselapsi!
Tänu Linale usun nüüd ka mina Jeesusesse.
Tänu teile tõi "Superraamat" ka meile häid uudiseid!
Me aeg on tänaseks läbi, aga lõpetuseks veel Psalmid 66:12:
"Me sattusime tulle ja vette, kuid sina viisid meid välja küllusesse."
See on julgustav sõna tänaste aegade kontekstis.
Vaatamata tulele ja pandeemiatele, kannab Jumal meid siiski läbi.
Näeme taas!
Kui vajad rääkida kellegagi, kes hoolib,
helista TV7'sse: 44 22 227 või kirjuta: palve@tv7.ee
Tõlge: Anne-Ly Raukas